Sidst på eftermiddagen lørdag skete en fatal trafikulykke på Fjordvej syd for Gedsted i vesthimmerland.V Ifølge Nordjyllands Politi var to personbiler kørt frontalt sammen ved ulykken så i alt fire personer måtte hastes til hospitalerne i henholdsvis Aalborg og Viborg. Blandt de fire personer var en 85-årig mand, der desværre ikke overlevede den voldsomme ulykke. Den 85-årige var fra Vesthimmerland og hans pårørende er underrettet. Efter den voldsomme ulykke, der i en periode spærrede Fjordvej blev der af politiet rekvireret en bilinspektør, der skal være med til at fastslå hvordan og muligvis også hvorfor ulykken skete.
To personbiler er kørt frontalt sammen på Fjordvej syd for Gedsted. En 85-årig mand fra Vesthimmerland er omkommet.